Suresh 93 Views Team India
Team india
ముంబయి: టీమిండియా ప్రధాన కోచ్‌ నియామకం ఇప్పుడిప్పుడే జరిగేలా లేదు. కొత్తగా ఎన్నికైన క్రికెట్‌ సలహా కమిటీ దీనిమీద ఆసక్తి కనబర్చకపోవడముఏ ఇందుకు కారణంగా తెలుస్తోంది. పాలకుల కమిటీకి చెందిన ఓ వ్యక్తి ఈమేరకు చెప్పుకొచ్చారు. కొత్తగా ఎన్నికైన క్రికెట్‌ సలహా కమిటీ(సిఏసి) ఈవిషయం గురించి ఇంకా ఏం అనుకోలేదు. కాబట్టి కొత్త కోచ్‌ నియామకం మరింత ఆలస్యం కావొచ్చు. కానీ దీనిపై త్వరలోనే స్పష్టత వచ్చే అవకాశం ఉంది. మాజీ క్రికెటర్లందరూ ఇందుకు ఆసక్తి చూపుతున్నారు. ఇప్పటికే కొందరు కామెంటేటర్లు, కోచ్‌లుగా లేదా అకాడమీని నడుపుతున్న వాళ్లే. ఇప్పటికయితే ఎలాంటి ప్రత్యామ్నాయం కనిపించడం లేదు. ప్రస్తుతం ప్రధాన కోచ్‌గా ఉన్న రవిశాస్త్రి, అతని బృందం పదవీకాలాన్ని 45రోజుల పాటు పొడిగించారు. టీమిండియా-వెస్టిండీస్‌ల మధ్య జరగబోయే వన్డే, టెస్టు, టీ20 సిరీస్‌లు ముగిసేవరకు రవిశాస్త్రి కోచ్‌గా కొనసాగనున్నారు. ఇందుకోసం టీమిండియా ప్రస్తుతం అమెరికాలో పర్యటిస్తోంది. ప్రధాన కోచ్‌ పదవికి దరఖాస్తు చేసేందుకు గాను జులై 30నే గడువు ముగిసింది. టీమిండియా కోచ్‌గా పనిచేసేందుకు విదేశీ మాజీ ఆటగాళ్లు అమితాసక్తి చూపుతున్నారు.